projecte-aina/catalan_government_crawling huggingface dataset:
El nomenament de pèrit en un procediment judicial correspon exclusivament a l'òrgan judicial que el tramita.
En l'actualització de les llistes de l'any 2020 s'han recollit les dades dels 80 col·legis professionals i de les 50 associacions o entitats anàlogues que estableix la normativa vigent.
Per informació complementària sobre l'actualització de les llistes es pot adreçar un correu electrònic a la Sub-direcció General de Suport Judicial i Coordinació Tècnica.
El Departament de Justícia durant el mes de gener de cada any actualitza les llistes de pèrits judicials d'acord amb la informació que prèviament han validat els col·legis professionals o entitats del sector.
Per tant, si un pèrit està interessat a constar a aquestes llistes ha de sol·licitar-ho al seu col·legi professional o entitat corresponent i facilitar-los les dades personals actualitzades.
Les dades actualitzades que faciliten els col·legis professionals o altres entitats s'incorporen a una aplicació informàtica per tal que tots els òrgans judicials puguin visualitzar-les al cercador de pèrits de la intranet de l'Administració de justícia.
Des de l'any 2006 el Departament de Justícia disposa d'una aplicació informàtica de cerca de pèrits judicials d'ús exclusiu dels òrgans judicials.
La consulta es pot fer per partit judicial, per especialitat i subespecialitat, i també permet visualitzar els perits disposats a actuar segons les disposicions de l'Ordre JUS/419/2009.
Les dades que es visualitzen, entre altres, són la seva titulació, l'especialitat, els partits judicials on volen actuar i el col·legi professional o entitat a la qual pertanyen.
Per fer efectiu el pagament dels peritatges a càrrec del Departament de Justícia (principalment en els supòsits d'assistència jurídica gratuïta i de designació d'ofici en l'àmbit penal), s'aplica l' Ordre JUS/419/2009, en els nomenaments posteriors a l'1 de gener de 2010.
Per als nomenaments anteriors cal aplicar la Circular 2/2003.
A partir del dia 1 de setembre de 2020, d'acord amb la Instrucció 4/2020 del secretari de Relacions amb l'Administració de Justícia, cal presentar la sol·licitud de pagament telemàticament.
En els casos de peritatges que no necessiten autorització del Departament (preus de referència) i per tant ja estan realitzats, cal emplenar el certificat i enviar-lo al lletrat de l'Administració de justícia perquè el signi electrònicament.
A continuació ja podem realitzar el tràmit.
En els casos que el Departament ha d'autoritzar prèviament la realització del peritatge, cal anar al tràmit telemàtic directament i justificar la proposta i, quan correspongui, adjuntar el formulari de la previsió de cost signada electrònicament pel perit.
Els nous formularis simplificats, elaborats d'acord amb els requeriments del tràmit electrònic, són:
Instruccions per emplenar el document
Descarregueu el document al vostre ordinador clicant el botó dret del ratolí (no l'obriu directament).
Per emplenar-lo correctament heu de disposar del programari Adobe Reader (versió 9.1 o superior), que es pot descarregar de manera gratuïta a http://get.adobe.com/es/reader/.
Empleneu tots els camps necessaris i deseu l'arxiu.
Per tramitar la sol·licitud de pagament del peritatge i presentar la previsió de cost, segons l'Ordre 419/2009, cliqueu
Us podeu posar en contacte amb el servei territorial o gerència territorial del Departament de Justícia a què està adscrit el partit judicial.
Per a pagaments del tresor de la Generalitat de Catalunya, si un pèrit no està donat d'alta com a creditor de la Generalitat, cal que empleni la Sol·licitud de transferència bancària (àrea SEPA).
Aquesta circular va ser vigent fins al 31 de desembre de 2009 i només és d'aplicació en els supòsits de nomenament de pèrits judicials fins aquesta data.
Si el Departament de Justícia ha d'assumir el pagament de peritatges judicials en aquests casos, se n'ha de tramitar el cobrament d'acord amb aquesta Circular.
Els col·lectius professionals trobaran a l'extranet del professional del sistema informàtic e-justícia.cat una col·lecció d'eines que facilitaran les seves relacions i comunicacions amb l'Administració de justícia.
Entre altres opcions, des d'aquesta extranet es poden presentar demandes i escrits telemàtics, visionar les gravacions del sistema Arconte 2, consultar l'estat dels expedients de justícia gratuïta o fer la gestió del pagament de taxes judicials.
El telèfon del servei de suport als professionals, gratuït, és el 900 106 428.
Professionals de fora de Catalunya
Provisionalment, la Secretaria de Govern del Tribunal Superior de Justícia de Catalunya permet els professionals de fora de Catalunya presentar demandes i escrits telemàtics en paper als òrgans judicials de Catalunya si, per qüestions tècniques, no ho han pogut fer a través de l'extranet.
L'extranet està disponible de forma ininterrompuda, excepte en els següents períodes d'actuació tècnica:
El Fons Europeu de Desenvolupament Regional sufraga la Seu judicial electrònica de Catalunya
En cas que el testimoni hagi comparegut en dos dies diferents, cal emplenar una sol·licitud per a cada citació.
És a dir, cal emplenar tants formularis com sol·licituds hagi rebut.
És obligatori adjuntar-hi una còpia de la cèdula de citació judicial.
S'hi han d'adjuntar també els justificants originals de pagament de les despeses (mai fotocòpies) que hagin fet els testimonis: peatges, pàrquings, mitjans de transport públic, restaurants i hotels.
No cal adjuntar-hi els justificants de benzina, el cost dels quals s'inclou en el preu per quilòmetre que es paga.
Cal, a més, adjuntar-hi una còpia de la llibreta bancària o un certificat del banc que acrediti que la persona sol·licitant és la titular del compte.
Només es paga a acompanyants del testimoni en dos casos:
- En cas que el testimoni sigui menor d'edat.
Cal adjuntar-hi una fotocòpia compulsada del DNI del testimoni i de l'acompanyant.
- En cas que el testimoni estigui incapacitat per desplaçar-se autònomament.
Cal adjuntar-hi una fotocòpia compulsada del DNI de l'acompanyant i un certificat mèdic que acrediti la incapacitat del testimoni.
Només es paguen ingressos deixats de percebre als autònoms i treballadors de cooperatives (mai a treballadors per compte d'altri).
Cal adjuntar-hi una fotocòpia compulsada del justificant de pagament fraccionat de l'IRPF corresponent al darrer trimestre i, si s'escau, un certificat que acrediti la condició de membre d'una cooperativa de treball associat.
Les bestretes a mossos d'esquadra posteriors a l'1 de juny de 2006 s'han d'enviar al Departament d'Interior.
Les bestretes de policies locals posteriors a l'1 de juliol de 2006 s'han d'enviar a l'Ajuntament al qual pertanyi el policia local.
És necessari emplenar tots els apartats del formulari, ja que la manca de dades impedeix la tramitació de la bestreta.
- Manca del número de matrícula del vehicle amb el qual el testimoni va fer el desplaçament.
- Manca de l'hora en què va finalitzar el testimoniatge.
Aquesta dada és imprescindible per calcular si el testimoni té dret a dieta per manutenció o allotjament.
- Manca de dades bancàries o dades bancàries insuficients (han de tenir 20 dígits).
En el cas dels testimonis estrangers que faciliten dades bancàries estrangeres, és necessari que s'hi faci constar el número d'identificació bancària internacional (IBAN).
Pots utilitzar el català als jutjats i tribunals ubicats a Catalunya, sense cap entrebanc i sense que t'ho impedeixi ningú.
Tens el dret que tot el que diguis davant d'un tribunal a Catalunya es faci constar en la teva llengua.
Pots presentar documents en llengua catalana.
Si el document ha de tenir efectes fora de l'àmbit lingüístic, els poders públics n'han de gestionar la traducció, sense retards injustificats.
Dintre de Catalunya, pots demanar que el procés es dugui a terme completament en la teva llengua.
Cap organització prestadora de serveis públics ni cap persona dependent d'administracions que actuen a Catalunya poden al·legar el desconeixement de la llengua catalana davant dels jutjats o tribunals.
Els poders públics han de promoure l'ús del català a l'àmbit judicial.
Normativa que regula els drets lingüístics
- Llei orgànica 6/1985, d'1 de juliol, del poder judicial
- Carta europea de les llengües regionals o minoritàries, que va aprovar el Consell d'Europa el 5 de novembre de 1992 i va entrar en vigor a Espanya l'1 d'agost de 2001
- Carta de drets dels ciutadans davant la justícia, aprovada pel Ple del Congrés de Diputats el 16 d'abril de 2002.
Carta de drets lingüístics dels ciutadans i ciutadanes en l'àmbit de la justícia (PDF, 253 kB)
L'internament d'una persona per raó de trastorn psíquic, en una institució adequada i tancada, quan la seva situació no li permeti decidir per ella mateixa, requereix autorització judicial qualsevol que en sigui l'edat.
Quan, per raons d'urgència mèdica, calgui l'internament, pot decidir-ho el mateix metge.
En aquest cas, la direcció del centre ha de donar-ne compte, en un termini de 24 hores, al jutjat degà del partit judicial a què pertany el centre per tal que el jutjat competent ratifiqui la mesura.
255 del Codi de família, Llei 19/1998 de 15 de juliol).
Les persones que estiguin interessades a tramitar l'internament d'un malalt mental poden acudir als centres de salut mental del seu barri per tal d'obtenir un informe mèdic que avali la mesura.
Els facultatius d'aquests centres examinaran el suposat malalt i indicaran en l'informe el centre on s'ha de fer l'internament.
Cal tenir en compte que el sistema català de la salut s'organitza per sectors i que, depenent d'on visqui el pacient, li pertoca un centre d'internament o un altre.
El dictamen mèdic s'ha d'adjuntar a la sol·licitud d'internament que es presenti al jutjat.
A la ciutat de Barcelona: En el cas que es tracti d'un internament d'urgència i no sigui possible la visita al CSMA (Centre de Salut Mental d'Adults), els interessats han de dirigir-se al centre d'internament que els correspongui per zona.
En cas de molta necessitat, s'ha d'avisar els serveis d'urgències 061
· Respecte dels menors d'edat, els pares, si tenen la pàtria potestat, els tutors o els guardadors de fet.
· Respecte de les persones majors d'edat: els familiars i qualsevol persona amb interès lícit: veïns, treballador social, etc. A la ciutat de Barcelona existeixen dos jutjats de primera instància especialitzats en aquests tipus de procediments.
Les sol·licituds d'internament s'han de presentar al deganat (passeig de Pujades, 1, 4a planta).
· S'ha de presentar la sol·licitud d'internament al jutjat degà del partit judicial de la residència del malalt.
Un cop feta la sol·licitud, el jutge ha de fer l'exploració de la persona i, d'acord amb el dictamen mèdic i amb l'informe del Ministeri Fiscal, ha de disposar motivadament si s'autoritza o es denega.
· En els casos d'internament per raons d'urgència mèdica, se seguirà el mateix procediment un cop el jutjat rebi la comunicació del director del centre.
· El jutge haurà de revisar la situació de la persona internada cada dos mesos, fins que sigui donada d'alta mèdica.
L'Agència Estatal d'Administració Tributària, organisme que depèn del Ministeri d'Hisenda, ha posat a disposició de la ciutadania el formulari per sol·licitar la devolució de l'IRPF de les prestacions de maternitat i paternitat percebudes entre els anys 2014 i 2017.
Segons la sentència del Tribunal Suprem del 3 d'octubre passat, les prestacions públiques per maternitat percebudes des de la Seguretat Social estan exemptes de l'IRPF.
Aquesta sentència també s'aplica a les prestacions per paternitat.
La data des de la qual es poden demanar les devolucions és l'any 2014.
Per tant, si heu tingut un fill entre el 2014 i enguany i heu cobrat la prestació per maternitat o paternitat, podeu sol·licitar la devolució o exempció de l'IRPF.
Dependrà de l'any en què s'hagi percebut la prestació.
Al formulari de sol·licitud de devolució cal informar de les dades següents:
No cal adjuntar a la sol·licitud un certificat de la Seguretat Social acreditatiu de les prestacions per maternitat o paternitat percebudes, atès que en cada cas l'AEAT reclamarà directament a la Seguretat Social tota la informació necessària per a la resolució del procediment.
El formulari es pot presentar en línia o presencialment a qualsevol oficina de l'Agència Estatal d'Administració Tributària (AEAT).
A Catalunya hi ha actualment 898 jutjats de pau: estan agrupats en 44 dels 49 partits judicials i potencialment atenen el 40% del total d'habitants del territori.
Actualment, les persones que hagin d'acudir inexcusablement als edifics judicials han d'obtenir amb antelació la cita prèvia corresponent.
Dades de contacte dels jutjats de pau per demanar cita prèvia
(Cercar per tipus d'òrgan: jutjats de pau)
Abans d'acudir al registre civil, cal reservar prèviament dia i hora i tenir en compte la informació corresponent: requisits, qui pot fer la sol·licitud, etc.
Al registre civil s'inscriuen els fets que fan referència a l'estat civil de les persones i aquells que determinen les lleis: naixement, filiació, nom i cognoms i canvis de nom i cognoms, emancipació i habilitació d'edat, matrimoni, modificacions judicials de capacitat de les persones, declaracions de concurs, fallida o suspensió de pagament de persones, declaracions d'absència o defunció, nacionalitat i veïnatge civil, pàtria potestat, tutela i altres representacions que fixa la llei i defuncions.
Hi ha un registre civil a cada municipi.
En els municipis que són capital del partit judicial, un dels jutjats de primera instància i/o instrucció n'assumeix la funció.
A la resta de municipis, l'assumeix per delegació el jutjat de pau del municipi.
Abans d'acudir al registre civil, cal reservar prèviament dia i hora i tenir en compte la informació corresponent: requisits, qui pot fer la sol·licitud, etc.
Per raons d'emergència sanitària les cites prèvies planificades poden estar afectades o anul·lades.
És necessari abans de personar-se en el registre civil consultar l'estat de la cita i en el seu cas programar-la de nou per a una data posterior.
Registres civils de la província de Barcelona
Registres civils de la província de Girona
Registres civils de la província de Lleida
Registres civils de la província de Tarragona
Anualment el Departament de Justícia atorga el mòdul econòmic destinat als municipis de Catalunya on hi ha jutjat de pau per tal d'atendre les despeses d'aquests òrgans judicials.
L'import individual es calcula d'acord amb la població declarada oficial per la revisió dels padrons municipals a 1 de gener de cada any.
Igualment, atorga un import complementari als municipis amb jutjat de pau on hi ha un centre penitenciari per compensar el volum superior de feina que això comporta.
Recull estadístic d'activitat dels jutjats de pau
Per tal de facilitar el recull de l'activitat de la justícia de pau, tots els ajuntaments amb jutjat de pau han d'emplenar un formulari específic que trobaran al portal EACAT, al servei JUS-Subvenció Jutjat de Pau.
Amb aquest formulari es facilita la recollida i recepció automatitzada de les dades específiques de l'activitat judicial dels jutjats de pau i, al mateix temps, se n'actualitzen les dades generals.
El DOGC núm. 8200, de 13 d'agost de 2020, publica la Resolució JUS/2038/2020, de 15 de juliol, per la qual s'atorga als ajuntaments dels municipis de Catalunya on hi ha jutjat de pau el mòdul econòmic corresponent per al funcionament d'aquests òrgans judicials durant l'any 2020.
Cal trametre la documentació a través de la plataforma EACAT.
Avui entra en vigor un nou tràmit electrònic que permet tramitar les sol·licituds de pagament de peritatges judicials de forma telemàtica.
Les novetats principals que incorpora el tràmit són:
La sol·licitud de pagament del peritatge s'inicia emplenant el formulari que hi ha integrat al tràmit.
El mateix tràmit serveix, d'una banda, per sol·licitar el pagament dels peritatges realitzats i, d'una altra banda, per presentar previsions de cost de peritatges que s'han d'autoritzar prèviament.
El nou certificat de prestació de serveis incorpora la signatura electrònica del lletrat de l'Administració de justícia.
El nou formulari de previsió de cost se simplifica i el tràmit electrònic n'agilita la tramitació, prèvia a la realització del peritatge.
Per saber-ne més detalls, podeu consultar la guia sobre el tràmit a l'apartat de peritatges judicials.
També podeu consultar el vídeo de la sessió formativa realitzada al Centre d'Estudis Jurídics i Formació Especialitzada.
L' Ordre JUS/430/2020, de 22 de maig, per la qual s'activa la Fase 2 del Pla de desescalada per a l'Administració de justícia davant la COVID-19, no estableix la dotació d'efectius que s'han d'incorporar als jutjats de pau.
Per això, i a fi de compatibilitzar l'adequada prestació del servei amb les mesures de seguretat laboral previstes en l'Annex I de l' Ordre JUS/394/2020, de 8 de maig, que aprova l'Esquema de Seguretat Laboral i el Pla de desescalada per a l'Administració de justícia davant la COVID-19, les dotacions d'efectius seran d'un funcionari, d'acord amb l'Annex de la Resolució del Ministre de Justícia, de 13 d'abril, per la qual s'adapta la prestació del servei públic de Justícia al Reial Decret 487/2020, de 10 d'abril.
Aquesta dotació es pot ampliar amb els funcionaris necessaris per mantenir al dia la pràctica i inscripció de les actuacions declarades essencials, tenint en compte les que puguin dur a terme en règim de teletreball els funcionaris que disposen de mitjans i hi han accedit voluntàriament.
Per aquest motiu, la ciutadania es pot adreçar als jutjats de pau a fer les mateixes gestions que podia fer fins ara, serveis essencials en matèria de registre civil, fins al restabliment total dels serveis que es presten i que estan previstos a partir del dia 4 de juny.
Agrupacions de secretaries de jutjats de pau
En les agrupacions de secretaries de jutjats de pau, el servei es prestarà mitjançant el règim general de disponibilitat, i la presencialitat del personal assignat només es podrà exigir en cas que hi hagués alguna actuació declarada essencial en l'apartat 6 de la Instrucció 1/2020, de 15 de març, de la Secretaria de Relacions amb l'Administració de Justícia, i sempre que estigui justificada per part de l'òrgan que exhorta.
El document Bones pràctiques als edificis judicials.
Mesures per a la prevenció dels contagis de la COVID-19, que s'emmarca en el Pla estratègic que va aprovar el Govern en data 25 d'abril de 2020, té com a objectiu recollir el conjunt de mesures de prevenció davant la COVID-19, que cal aplicar en els edificis judicials de Catalunya, per garantir al màxim la seguretat i la salut tant de les persones treballadores al servei de l'Administració de justícia com de les persones d'altres cossos que donen suport a l'activitat judicial en el procés progressiu de desconfinament en aquest sector.
També recull les mesures adreçades als operadors jurídics i particulars que hagin d'anar als òrgans judicials per treballar o realitzar gestions que inexcusablement hagin de ser presencials.
Aquest és el rètol que trobareu penjat als edificis judicials:
Amb motiu de la Fase 3 del Pla de desescalada a l'Administració de justícia, s'ha actualitzat la relació d'òrgans judicials i fiscalies en què, d'acord amb els criteris de salut laboral sobre l'ocupació d'espais establerts per les autoritats sanitàries per fer front a la COVID-19, s'estableix el torn de tarda.
Aquest document se signa i publica de conformitat amb l'Ordre JUS/504/2020, de 5 de juny, per la qual s'activa la Fase 3 del Pla de desescalada per a l'Administració de Justícia front a la COVID-19 i l'article 3 de la Instrucció SRAJ 2/2020, de 23 de maig, de la Secretaria de Relacions amb l'Administració de Justícia.
Cal tenir en compte que pot ser objecte de modificació d'acord amb les adaptacions que es vagin realitzant per al compliment dels criteris sanitaris i en funció, al seu torn, de l'entrada en vigor de les successives fases del Pla de desescalada establertes a l'Annex II de l'Ordre JUS/394/2020, de 8 de maig, i fins al moment que s'aixequin les recomanacions sanitàries que permetin retornar a la situació de funcionament ordinari en les condicions anteriors a la declaració de l'estat d'alarma.
Per tant, la relació és ajustable i adaptable al compliment dels criteris sanitaris en funció de les adequacions d'espais que es puguin efectuar o de les previsions establertes per a les successives fases de desescalada.
Què és un apoderament apud acta?
Un apoderament apud acta serveix per conferir poders de representació a un professional jurídic en procediments judicials.
Com es poden atorgar aquests poders?
La ciutadania i els representants de persones jurídiques amb DNI electrònic o certificat digital poden atorgar aquests apoderaments de manera telemàtica a través de la Seu judicial electrònica del Ministeri de Justícia.
També és vàlid l'apoderament atorgat a la Seu judicial esmentada accedint amb el certificat electrònic del professional apoderat o amb el d'un tercer (s'entén client) sempre que aquell actuï en representació del poderdant.
Per a això, haurà de marcar l'opció "en qualitat de compareixent/representant" i annexar el document acreditatiu de la representació que ostenta.
Presencialment, amb cita prèvia
Si no disposen de DNI electrònic o certificat digital, poden fer-ho presencialment:
- Amb cita prèvia reservada per internet, en els partits judicials de:
Amposta, Balaguer, Blanes, Cerdanyola del Vallès, Cornellà de Llobregat, Figueres, Girona, Olot, el Prat de Llobregat, Sant Boi de Llobregat, Santa Coloma de Gramenet, la Seu d'Urgell, el Vendrell, Vilafranca del Penedès, i Vielha e Mijaran.
- Amb cita prèvia reservada per telèfon o correu electrònic, a la resta de partits judicials.
Seu judicial electrònica de Catalunya
L'any 2015, amb la reforma del Codi Penal i de la Llei sobre responsabilitat civil i assegurança en la circulació de vehicles a motor ( RDL 8/2004 ), es va modificar substancialment la intervenció de l' Institut de Medicina Legal i Ciències Forenses de Catalunya (IMLCFC) en els supòsits de víctimes d'accidents de trànsit, que fins llavors corresponia a una intervenció pericial dins el procediment judicial.
Amb la modificació de la Llei, en els supòsits en què no es tracti de delicte, s'introdueix un nou procediment de reclamació de danys a les companyies d'assegurances per part dels perjudicats en accidents de trànsit, en el qual pot intervenir, en certs supòsits, l'IMLCFC.
Aquesta Llei estableix, a grans trets, l'obligació dels perjudicats de fer una reclamació directa a la companyia asseguradora, en el termini d'un any, i aquesta haurà de respondre, en un termini de tres mesos mitjançant una oferta motivada (si considera acreditada la responsabilitat en el dany) amb una proposta d'indemnització de danys personals i materials.
En cas de disconformitat amb l'oferta motivada, pel que fa als danys personals, es preveu un nou procediment extrajudicial amistós mitjançant el qual el perjudicat, per sí mateix o conjuntament amb la companyia asseguradora, poden demanar un informe complementari a l'IMLCFC.
L'elaboració de l'informe per part de l'IMLCFC comporta la liquidació d'un preu públic per part de la companyia asseguradora.
Un cop emès l'informe, la companyia asseguradora estarà obligada a formular una nova oferta motivada en el termini d'1 mes.
Des d'avui, ja estan disponibles a la Seu judicial electrònica de Catalunya els 49 registres civils catalans.
A la pàgina de cada registre civil trobareu tots els tràmits que s'hi poden fer, els requisits, qui pot fer la sol·licitud, la documentació necessària i els formularis.
Les persones que hagin d'acudir inexcusablement als edificis judicials han d'obtenir amb antelació la cita prèvia corresponent.
A la pagina de cada tràmit trobareu l'enllaç per demanar la cita prèvia en línia o les dades de contacte per fer-ho per correu electrònic o telefònicament.
Les persones que hi hagin d'acudir han d'obtenir amb antelació la cita prèvia corresponent.
A la pagina de cada servei trobareu la informació per fer-ho.
Amb motiu de la situació actual, els serveis d'orientació jurídica es prestaran de manera telemàtica i telefònica, dins l'horari establert per al mes de juliol: de dilluns a divendres, d'11 a 14 h.